open-index/open-wikipedia-markdown huggingface dataset:
தாகியா காசெம்

[thumb| தாகியா அப்தெல் நாசர் [யுகோசுலாவியா|யுகோசுலாவியாவின் முதல் பெண்மணி ஜோவாங்கா ப்ரோஸுடன்]]
**தாகியா காசெம்** (ஆங்கிலம்: **Tahia Kazem;**    ; 1 மார்ச் 1920  - 25 மார்ச் 1992) **தாகியா அப்தெல் நாசர்** என அழைக்கப்படும் இவர் 23 சூன் 1956 முதல் 28 செப்டம்பர் 1970 வரை எகிப்தின் முதல் பெண்மணியாக இருந்தார். இவர் 1944-ல் ஜனாதிபதி ஜமால் அப்துல் நாசிரை மணந்தார். இத்தம்பதியருக்கு இரண்டு பெண்கள் மற்றும் மூன்று ஆண் குழந்தைகள் என ஐந்து குழந்தைகள் இருந்தனர்.

## ஆரம்ப கால வாழ்க்கை
காசெம் ஈரானிய தந்தை மற்றும் எகிப்திய தாய்க்கு எகிப்தில் மகளாகப் பிறந்தார். 1944-ல் திருமணத்திற்கு முன்பு நாசர் தனது தந்தையின் ஒப்புதலைப் பெற்றார்.

## மரியாதை
* 
** (1967)
* :
**  (1965)

## மேற்கோள்கள்

பகுப்பு:1992 இறப்புகள்
பகுப்பு:1920 பிறப்புகள்
பகுப்பு:எகிப்தியப் பெண்கள்
அபு மலை குளிர்கால விழா - இராசத்தான்

ராஜஸ்தான் மாநிலத்தின் அபு மலையில் **குளிர்கால விழா** ஆண்டுதோறும் டிசம்பர் 29-31 வரை நடைபெறுகிறது. இந்த விழாவை இராசத்தான் சுற்றுலா வளர்ச்சிக் கழகம் மற்றும் அபு மலை நகராட்சி வாரியம் ஆகியவை  இணைந்து நடத்துகின்றன. 

கடல் மட்டத்திலிருந்து 1,219 மீ உயரத்தில் அமைந்துள்ள அபு மலை தான், ராஜஸ்தானில் உள்ள ஒரே மலைவாசஸ்தலம் ஆகும்.

இந்த குளிர்கால விழாவில் ராஜஸ்தான் மாநிலத்தின் பாரம்பரிய நடனம், கச்சேரிகள், கண்காட்சிகள் மற்றும் வானவேடிக்கை காட்சிகள் போன்றவை அடங்கியுள்ளன; ராஜஸ்தான் மற்றும் ஹரியானா, பஞ்சாப், மத்தியப் பிரதேசம் மற்றும் குஜராத் போன்ற பல்வேறு மாநிலங்களில் இருந்து நாட்டுப்புற கலைஞர்கள் முக்கியமாக பங்கேற்றுள்ளனர். இந்த திருவிழா நக்கி ஏரிக்கு ஊர்வலமாக மக்கள் செல்வதில் இருந்து தொடங்குகிறது. 

விழாவின் மற்ற முக்கிய நிகழ்ச்சிகளான சூஃபி கதக் நடனம் மற்றும் டாப், கூமர் மற்றும் கைர் போன்ற நாட்டுப்புற நடனங்கள் பங்கேற்கும் மக்களை ஈர்க்கும் வகையில் நடைபெறும் மேலும் காத்தாடியில்  பறத்தல், சூடான காற்று பலூனிங், கிரிக்கெட், கில்லி தண்டா, கவிதை வாசிப்பு மற்றும் இசை நிகழ்ச்சிகள் போன்ற பொழுதுபோக்குகளும் அடங்கும்.
## கொண்டாடட்டம்
இந்த திருவிழா ராஜஸ்தானின் மிக முக்கியமான மற்றும் நன்கு பிரபலமான திருவிழாக்களில் ஒன்றாகும். அழகிய மாநிலமான ராஜஸ்தானின் வளமான வரலாறு, கலாச்சாரம் மற்றும் அதன் பாரம்பரியத்தை பறைசாற்றும் விதமாக இவ்விழா கொண்டாடப்படுகிறது. இந்த திருவிழா மக்கள் அனைவருக்கும் அவர்களின் சலிப்பான வாழ்க்கையிலிருந்து ஒரு இடைவெளியை எடுத்து தங்களை புத்துணர்ச்சியாக்கும் ஒரு முயற்சியாக தொடங்கியது.பல பாரம்பரிய மற்றும் நாட்டுப்புற பாடகர்கள் தங்கள் ஆத்மார்த்தமான குரல்கள் மற்றும் இசையால் கலந்துகொள்ளும் பார்வையாளர்களை மயக்குகிறார்கள். நீர் விளையாட்டுகள் மற்றும் ரோயிங் போன்ற பல சாகச நடவடிக்கைகள் இங்கு நடைபெறுவதால் நக்கி ஏரி ஒரு முக்கியமான இடமாகும்.ஒரு பெரிய மற்றும் அற்புதமான வாணவேடிக்கை காட்சியுடன் அபு மலை குளிர்கால திருவிழா முடிவுக்கு வருகிறது. **தீப்தான்** என்று அழைக்கப்படும், நக்கி ஏரியில் விடப்படும் ஏராளமான மிதக்கும் விளக்குகள் இந்த நிகழ்வின் மற்றொரு அற்புதமான சிறப்பம்சமாகும், இது உண்மையிலேயே மிகவும் அழகானதும் இதயத்தை மயக்குகிறதுமான வண்ணமயமான திருவிழாவாகும்.  

## மேற்கோள்கள்

பகுப்பு:ராஜஸ்தான் புவியியல்
பகுப்பு:இந்தியாவில் உள்ள மலை வாழிடங்கள்
பகுப்பு:இந்திய நாட்டுப்புற நடனங்கள்
பகுப்பு:பண்டிகைகள்
மனோஜ் சின்கா

**மனோஜ் சின்கா** (*Manoj Sinha*, **மனோஜ் சின்ஹா**, பிறப்பு: 1 சூலை 1959) இந்திய அரசியல்வாதி ஆவார். இவர் இரண்டாவது மற்றும் தற்போதைய சம்மு காசுமீரின் துணைநிலை ஆளுநராகப் பதவியில் உள்ளார். இவர் இந்திய ஒன்றிய அரசில் தகவற்றுறை அமைச்சராகவும், இரயில்வே அமைச்சராகவும் பணியாற்றியிருந்தார். இவர் காசீப்பூர் தொகுதியில் பாரதிய ஜனதா கட்சியின் மக்களவை உறுப்பினராக இருந்தார். 2017 உத்தரப் பிரதேச சட்டமன்றத் தேர்தலை அடுத்து இவர் உத்தரப்பிரதேசத்தின் முதலமைச்சர் பதவிக்குப் போட்டியிட்டார்.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
டாங்ஸ் தர்பார்

**டாங்ஸ் தர்பார்** என்பது ( *Dangs Darbar* ) என்பது இந்தியாவின் குசராத்தின் டாங்  மாவட்டத்தின் தலைமையகமான ஆக்வாவில் ஹோலி பண்டிகையின் போது ஏற்பாடு செய்யப்படும் ஒரு கண்காட்சியாகும். ஐந்து பழைய டாங் தர்பாரில் கலந்துகொள்பவர்களுக்கு அரசாங்கத்தால் உதவித் தொகை வழங்கப்படுகிறது. டாங் பகுதியில் பாரம்பரியமாக நடைபெறும் டாங் தர்பாரில், பழங்குடியின மக்கள் தங்கள் நடனம் மற்றும் இசையை நிகழ்த்துவர். இது ஒரு திருவிழாவாக கொண்டாடப்படுகிறது.

## நடைபெறும் நாள்
தர்பாரானது ஒவ்வொரு ஆண்டும் ஹோலியுடன் மூன்று நாள் கலாச்சார விழாவாகக் கொண்டாடப்படுகிறாது.

## நடமெறும் இடம்
இந்தியாவின் சபுதாரா மலைப்பகுதியில் அமைந்துள்ள குசராத்தின் டாங் மாவட்டத்திலுள்ள ஆக்வா என்ற இடத்தில் இந்த கண்காட்சி ஏற்பாடு செய்யப்பட்டுள்ளது.

## வரலாறு
டாங் பகுதியில் ஹோலி ஒரு முக்கியமான பண்டிகை. மாவட்ட நிர்வாகம் 1942 ஆம் ஆண்டு வரை மன்னர்கள் மற்றும் தலைவர்களால் ஆளப்பட்டது. அதே ஆண்டில் மாவட்டத்தின் வனப் பகுதிகள் ஆங்கிலேயர்களிடம் ஒப்படைக்கப்பட்டன. பில் மன்னர்கள் மற்றும் தலைவர்களுக்கு குத்தகை உரிமையாகவும், பின்னர் வருடாந்திர வாடகை வடிவில் பில் மன்னர்கள், தலைவர்கள், அவர்களது நண்பர்கள், காவல் துறை அதிகாரிகள், அரண்மனை அதிகாரிகள் ஆகியோருக்கு டாங் தர்பாரில் கலந்து கொள்வதன் மூலம் ஒவ்வொரு ஆண்டும் வழங்கப்படும் தொகை வழங்கப்பட்டது. 

தர்பார் நாளில், பழங்குடியினர் நாக தேவதையை ( பாம்பு தெய்வம் ) வழிபட கங்கைக்குச் செல்கிறார்கள். ஒரு புராணத்தின் படி, இராமாயணத்தில் விவரிக்கப்பட்டுள்ள தண்டகாரண்ய வனப்பகுதியாக இருக்கலாம். 

## முக்கியத்துவம்
ஆக்வாவைச் சேர்ந்த பல பழங்குடியினர் அரசவையில் கூடி தங்கள் குறைகளைத் தீர்த்துக் கொண்டனர். இந்த நடைமுறை இன்றும் நடந்து வருகிறது. ஆனால் இன்று டாங் பழங்குடி மன்னர் அமர்ந்திருந்தாலும் குறைகளை மாவட்ட ஆட்சித் தலைவரே நிவர்த்தி செய்கிறார்.  இது மாவட்ட அதிகாரிகளால் ஏற்பாடு செய்யப்படுகிறது. 

பழங்குடியினரின் நடனங்கள் இந்த திருவிழாவின் முக்கிய ஈர்ப்பாகும்.  பல்வேறு குழுக்கள் தங்கள் நடனம், கருவி மற்றும் இசைக் கலைகளை வழங்குகின்றன. மேலும், *கஹாலியா* மற்றும் *தாட்பூர்* போன்ற கருவிகளைக் கொண்டு இசையை நிகழ்த்துகின்றன. இத்திருவிழாவில் பழங்குடியின கலாச்சாரத்தை ரசிக்க உள்நாடு மற்றும் வெளிநாடுகளில் இருந்து இரசிகர்கள் வருகின்றனர்.  திருவிழாவின் கடைசி நாளில், பழங்குடியினர் ஹோலி தீயை ஏற்றி, அங்குள்ள சமூகத்தின் மீது வண்ணத் தண்ணீரை தெளிப்பார்கள். 

## மேற்கோள்கள்
கபிராஜ்

**கபிராஜ்** (வங்காளத்தில்: কবিরাজ; அசாமில்: কবিৰাজ, ஒடியாவில்: କବିରାଜ; நேபாளியில்: कविराज ) என்பது கிழக்கு இந்திய துணைக்கண்டத்தில்உள்ளவர்களிடம் காணப்படும் ஒரு தொழில்சார் பெயராகும். பண்டைய நாட்களில் கிழக்கு இந்தியாவில் பாரம்பரியமாக ஆயுர்வேதத்தை பயிற்சி செய்யும் இனக்குழுவானது, பொதுவாக **கபி அல்லது கோபி** என்று அழைக்கப்பட்டனர்.

பல்வேறு மூலிகைகள், தாவரங்களின் குணங்கள், விலங்குகளினால் ஏற்படும் நோய்கள், அவற்றை குணப்படுத்துதல் போன்றவற்றில் திறமை மிகுந்த இவர்கள்   அரசர்கள் மற்றும் அரச குடும்பங்களுக்கு சிகிச்சை அளிப்பதற்காகவே அரசவைகளில் நிரந்தரமாக இணைக்கப்பட்டனர். எனவே அவர்களுக்கு **கபிராஜ் / கோபிராஜ்** (**ராஜா கபி** - ராஜாக்களின் வைத்தியர்) என்ற பட்டம் வழங்கப்பட்டது. அத்தகைய நபர்களின் சந்ததியினர் "கபிராஜ்" என்பதை குடும்பப்பெயராகப் பயன்படுத்தத் தொடங்கினர். இந்த குடும்பப்பெயர் கொண்ட மக்கள் பெரும்பாலும் வங்காளதேசம் மற்றும் இந்திய மாநிலங்களான மேற்கு வங்கம், பீகார், அசாம் மற்றும் ஒரிசா,   துணைக்கண்டத்தின் ஒரே கலாச்சாரப் பகுதியில் உள்ளவர்களிடமும் பொதுவான மொழியியல் மூலங்களைப் பகிர்ந்துகொள்பவர்களிடமும் காணப்படுகிறது.இந்த பெயரைக் கொண்டவர்கள் பெரும்பாலும் இந்திய துணைக்கண்டத்திலே வாழ்ந்து வருகிறார்கள்'

## மேலும் பார்க்கவும்

* கவிராஜ், ஒரே மாதிரியான தலைப்பு ஆனால் சொற்பிறப்பியல் வித்தியாசமானது
* வைத்தியா

## மேற்கோள்கள்

பகுப்பு:இந்தியப் பண்பாட்டு வரலாறு
கவந்த் விழா

**கவந்த் திருவிழா** என்பது சோட்டா உதய்பூர் பகுதியின் ரத்வா பழங்குடியினரின் திருவிழாவாகும். இது ஹோலி பண்டிகை முடிந்தபின் உடனடியாக கவந்த் கிராமத்தில் நடைபெறுகிறது.

கவந்த் திருவிழாவில் பழங்குடி இளைஞர்கள் செவிப்பறைகள் மற்றும் பிற இசைக்கருவிகளுடன் நடனமாடுவதைக் காணலாம். பழங்குடியின ஆண்களும் பெண்களும் பறவைகள் மீதுள்ள தங்களின் அன்பை வெளிப்படுத்த  தங்கள் தலையில் மயிலிறகுகள்கொண்ட பூங்கொத்தை அணிந்துகொள்கின்றனர்.

## நேரம் மற்றும் இடம்
ரத்வா பழங்குடியினரின் சொந்த ஊரான சோட்டா உதய்பூர் மாவட்டத்தில் உள்ள கவந்த் கிராமத்தில் ஹோலி நாள் முடிந்த பின் ஐந்தாவது நாளில் கவந்த் நடைபெறுகிறது.இவ்விடம் வதோதராவில் இருந்து 114 கி.மீ. தொலைவில் உள்ளது.

## விழா
இருபத்தைந்து வெவ்வேறு கிராமங்களிலிருந்தும், மத்தியப் பிரதேசம் மற்றும் ராஜஸ்தானிலிருந்தும் ஏராளமான பழங்குடியின மக்கள் வண்ணமயமான உடைகளில் இவ்விழாவிற்கு வருகை புரிகின்றனர். பழங்குடி கலாச்சாரத்தை ரசிக்க பிற நாடுகளில் இருந்தும் ஏராளமானோர் இவ்விழாவிற்கு வருகிறார்கள்.

ரத்வா பழங்குடியின மக்கள் புதர்கள் சூழ்ந்த வனப்பகுதியில் மூங்கில், புல்-இலைகள் மற்றும் மண்ணால் செய்யப்பட்ட வீடுகளில் வசிக்கின்றனர். மண் மற்றும் சாணம் தடவிய சுவர்களில் பித்தோராவின் படங்களை இவர்கள் வரைகின்றனர். இந்த பித்தோராக்களை வரைவதன் மூலம் கடவுள் அவர்களின் வீட்டில் வசிக்கிறார் என்ற நம்பிக்கை அம்மக்களுக்கு இருந்துவருகிறது.

இதேபோன்ற ஓவியங்களை விழாவில் பங்குபெறும் இளைஞர்கள் தங்கள் உடல் முழுவதும் வெள்ளை புள்ளிகளுடன் வரைந்துகொள்கிறார்கள். மேலும் மயில் இறகுகள், வண்ணமயமான மூங்கில் தொப்பிகள், கழுத்தில் எருதுவடிவ *குக்ராவையும்* அணிந்து கொள்கின்றனர். பின் செவிப்பறைகள் இசைக்கப்படுகின்றன. இளைஞர்கள் அவ்விசைக்கேற்ப நடனமாடி இளம் பெண்களைக் கவர்கின்றனர். பழங்குடியினர்கள் தங்கள் சமூக வாழ்க்கையின் முக்கிய அங்கமான இந்த விழாவில் திருமணமும் செய்து கொள்கிறார்கள்.

விழாவில், பழங்குடியினர் குதிரைகளின் களிமண் சிலைகளையும் மற்ற தெய்வங்களின் சிலைகளையும் கிராமத்திற்கு வெளியே உள்ள தெய்வத்தின் சன்னதியில் வைப்பார்கள். அவ்வாறு செய்வதால் கடவுள் மகிழ்ச்சி அடைவார் என்று நம்புகின்றனர். கவந்த் விழாவில் இசை மற்றும் நடனம் சிறப்பு மிக்கது. ஜோடியா பாவா, தோல் மற்றும் பிஹோ போன்ற பல்வேறு இசைக்கருவிகளால் திருவிழாக் காட்சி உற்சாகமூட்டப்படுகிறது. கவந்த் விழா பழங்குடியினரின் கலாச்சாரத்தைப் பாதுகாக்கும் ஒரு கண்காட்சியாகும்.

## மேற்கோள்கள்

பகுப்பு:சோட்டா உதய்பூர் மாவட்டம்
பகுப்பு:குசராத் வரலாறு
பகுப்பு:குஜராத் மக்கள்
பகுப்பு:பண்பாடுகள்
சனாவுல்லா பட்

**சனாவுல்லா பட்** ( *Sanaullah Bhat*;14 நவம்பர் 1922 - 25 நவம்பர் 2009), **கவாஜா சனாவுல்லா பட்** என்றும் அழைக்கப்படும் இவர்,  ஒரு இந்திய பத்திரிகையாளரும், எழுத்தாளரும் உருது மொழியின் கட்டுரையாளரும் ஆவார். இவர் ஜம்மு மற்றும் காஷ்மீரில் *டெய்லி அஃப்தாப்* என்ற நாளிதழைத் தொடங்கி அதன் நிறுவன ஆசிரியராகப் பணியாற்றினார். காஷ்மீரில் பத்திரிகையின் முன்னோடியாகவும் தந்தையாகவும் அறியப்படுகிறார்.  *அஹ்த் நமா-யி காஷ்மீர்* உள்ளிட்ட புத்தகங்களை எழுதியுள்ளார்.

## வாழ்க்கை மற்றும் தொழில்
சனாவுல்லா பட் 14 நவம்பர் 1922 இல் பிறந்தார்  1952 ஆம் ஆண்டு ஆசாத் காஷ்மீரில் இருந்து *காஷ்மீர்* என்ற வாராந்திர செய்தித்தாளை வெளிட்டு தனது பத்திரிகை வாழ்க்கையைத் தொடங்கினார்.  1957 ஆம் ஆண்டில், இவர் *அஃப்தாப்*, என்ற தினசரி உருது மொழி செய்தித்தாளில் *கிசர் சோச்தா ஹை வுலர் கே கினாரே*  என்ற தலைப்பில் கட்டுரைகளை வெளியிடத் தொடங்கினார். 1965 இல் இந்தியாவின் செய்தித்தாள்களின் பதிவாளரிடம் செய்தித்தாளைப் பதிவுசெய்தார். ஜம்மு மற்றும் காஷ்மீரில் மாற்று அச்சடிப்பு தொழில்நுட்பத்தைப் பயன்படுத்திய முதல் நபர் ஆவார்.

சனாவுல்லா 40 ஆண்டுகளுக்கும் மேலாக *அஃப்தாப்*பை தொகுத்து வந்தார்.  மேலும் ஜம்மு மற்றும் காஷ்மீரில் புகைப்பட ஊடகவியலை அறிமுகப்படுத்தினார்.   இவர் காஷ்மீரில் பத்திரிகைகளின் தந்தை என்று வர்ணிக்கப்படுகிறார். 25 நவம்பர் 2022 அன்று, இவருக்கு அஞ்சலி செலுத்தும் போது, பாரூக் அப்துல்லா, "பட் புறநிலை இதழியலில் அர்ப்பணிப்புடன் இருந்தார். மேலும் இவர் செய்தித்தாள்களின் தெரு விற்பனையை அறிமுகப்படுத்தியவர்" என்று கூறினார். அதே நேரத்தில், ஜம்மு-காஷ்மீர் முன்னாள் முதல்வர் உமர் அப்துல்லா, காஷ்மீரில் பத்திரிகையின் முன்னோடி என்று இவரை விவரித்தார்.  1975 இல், பட் காஷ்மீர் பத்திரிக்கைச் சங்கத்தின் முதல் தலைவராக தேர்ந்தெடுக்கப்பட்டார்.

## இறப்பு
சனாவுல்லா பட் 25 நவம்பர் 2009 அன்று சிறிநகரின் சௌராவில் உள்ள ஷெர்-இ-காஷ்மீர் மருத்துவ அறிவியல் நிறுவனத்தில் இறந்தார்.
## வெளியீடுகள்
இவரது படைப்புகளில் பின்வருவன அடங்கும்:

## சான்றுகள்

## மேலும் படிக்க
* The founder of "Aftab", Khwajah Saheb

பகுப்பு:இந்திய ஊடகவியலாளர்கள்
பகுப்பு:2009 இறப்புகள்
பகுப்பு:1922 பிறப்புகள்
அஞ்சா நீட்ரிங்காஸ்

**அஞ்சா நீட்ரிங்காஸ்** (*Anja Niedringhaus*) (12 அக்டோபர் 1965 - 4 ஏப்ரல் 2014) அசோசியேட்டட் பிரஸ்ஸில் பணிபுரிந்த ஒரு ஜெர்மன் புகைப்பட பத்திரிகையாளர் ஆவார். ஈராக் போரின் புகைப்படம் எடுத்ததற்காக 2005 புலிட்சர் பரிசை வென்ற 11 அசோசியேட்டட் பிரஸ் புகைப்படக் கலைஞர்கள் குழுவில் இருந்த ஒரே பெண் இவர்தான்.அதே ஆண்டு இவருக்கு சர்வதேச பெண்கள் ஊடக அறக்கட்டளையின் தைரியமான பத்திரிகையாளர் பரிசு வழங்கப்பட்டது.

2014 ஆம் ஆண்டு ஏப்ரல் 4 ஆம் தேதி, ஆப்கானித்தான் குடியரசுத் தலைவர் தேர்தலில் பணியாற்றியபோது ஆப்கானித்தான் காவலர் ஒருவர் சோதனைச் சாவடியில் இவர் காத்திருந்த வாகனம் மீது துப்பாக்கிச் சூடு நடத்தியதை அடுத்து, இவர் கொல்லப்பட்டார். அதற்கு முன்பு பல வருடங்களாக ஆப்கானித்தானை சுற்றி வந்துள்ளார்.

## ஆரம்ப வாழ்க்கை மற்றும் கல்வி
அஞ்சா நீட்ரிங்காஸ் நார்த் ரைன்-வெஸ்ட்பாலியாவில் உள்ள ஹாக்ஸ்டரில் பிறந்தார். மேலும் உயர்நிலைப் பள்ளியில் படிக்கும் போது 17 வயதில் சுதந்திரமான புகைப்படக் கலைஞராக பணியாற்றத் தொடங்கினார். 1989 ஆம் ஆண்டில், ஜெர்மன் செய்தித்தாளான *கோட்டிங்கர் டேஜ்ப்லாட்டி*ற்காக பெர்லின் சுவர் இடிந்து விழுந்ததை இவர் விவரித்தார். 

## தொழில்
1990 இல் ஜெர்மனியின் பிராங்பேர்ட்டில் உள்ள ஐரோப்பிய பிரஸ்போட்டோ ஏஜென்சியில் சேர்ந்தபோது புகைப்பட பத்திரிகையாளராக முழுநேர வேலையைத் தொடங்கினார். அதில்  தலைமை புகைப்படக் கலைஞராக தனது தொழில் வாழ்க்கையின் முதல் பத்து ஆண்டுகளை முன்னாள் யூகோஸ்லாவியாவில் நடந்த போர்களுக்காகச் செலவிட்டார்.

2001 ஆம் ஆண்டில், நியூயார்க் நகரில் நடந்த செப்டம்பர் 11 பயங்கரவாதத் தாக்குதலின் பின்விளைவுகளை புகைப்படம் எடுத்த நீட்ரிங்ஹாஸ், பின்னர் ஆப்கானித்தானுக்குச் சென்றார். அங்கு தலிபான்களின் வீழ்ச்சியைப் பற்றி புகைப்படம் எடுக்க மூன்று மாதங்கள் செலவிட்டார்.  2002 இல், அசோசியேட்டட் பிரஸ்ஸில் சேர்ந்து ஈராக், ஆப்கானித்தான், காசாக்கரை, இஸ்ரேல், குவைத்து மற்றும் துருக்கியில் பணியாற்றினார். 23 அக்டோபர் 2005 அன்று, நியூயார்க்கில் நடந்த ஒரு விழாவில் அமெரிக்க ஒலிபரப்பாளர் *பாப் ஸ்கீஃபரி*டமிருந்து சர்வதேச பெண்கள் ஊடக அறக்கட்டளையின் தைரியமான பெண் ஊடகவியலாளர் விருதைப் பெற்றார். 

## இறப்பு
2014இல் ஆப்கானித்தான் குடியரசுத் தலைவர் தேர்தலின்]] போது நடைபெற்ற தாக்குதலில் தனது 48 வயதில் கொல்லப்பட்டார். சக பத்திரிக்கையாளர், 60 வயதான கனேடியரான கேத்தி கேனன் என்பவரும் தாக்குதலில் பலத்த காயம் அடைந்தார்.  

## சான்றுகள்

## வெளி இணைப்புகள்
*
*  
* 
*Story about Niedringhaus by NPR Berlin

பகுப்பு:2014 இறப்புகள்
பகுப்பு:1965 பிறப்புகள்
பகுப்பு:புகைப்படக் கலைஞர்கள்
பகுப்பு:செருமனியர்
கேத்தி கேனன்

**கேத்தி எம். கேனன்** ( *Kathy M. Gannon* ) ஒரு கனடிய பத்திரிகையாளரும், ஆப்கானித்தான் மற்றும் பாக்கித்தானுக்கான அசோசியேட்டட் பிரெசின் செய்தி இயக்குநரும் ஆவார்.  இவர் ஆப்கானித்தானில் இருந்து அறிக்கை செய்யும் போது தாக்கப்பட்டு காயமடைந்தார். இவரது ஜெர்மன் சக ஊழியர் அஞ்சா நீட்ரிங்காஸ் படுகாயமடைந்து இறந்து போனார். கேனன் தனது காயங்களிலிருந்து மீண்டார். இப்போது ஆர்வர்டு கெனடி பள்ளியில் ஊடக மையத்தின் மூத்த சகாவாக உள்ளார்.

## சுயசரிதை
கேனன் ஒன்றாரியோவிலுள்ள திம்மின்சில் பிறந்தார்.  1988 ஆம் ஆண்டு முதல் ஆப்கானித்தான் மற்றும் பாக்கித்தான் பற்றி அறிக்கை செய்தார்.  2002 ஆம் ஆண்டில், சர்வதேச பெண்கள் ஊடக அறக்கட்டளை இவருக்கு தைரியமான பத்திரிகையாளருக்கன விருதை வழங்கியது. 2003 ஆம் ஆண்டில், வெளிநாட்டு உறவுகளுக்கான அமைப்பிலிருந்து இவருக்கு ஒரு வருட எட்வர்ட் ஆர். முரோ பிரஸ் உதவித் தொகை வழங்கப்பட்டது.

கேனன் தன் மீதான தாக்குதலுக்கு முன்னர் ஆப்கானித்தானில் இருந்து 18 ஆண்டுகள் அறிக்கை செய்தார். மேலும் அசோசியேட்டட் பிரஸ்ஸின் பிராந்திய தலைவராகவும் இருந்தார்.

## தாக்குதல்
ஆப்கானிய தேசிய இராணுவம் மற்றும் காவல்துறையின் கூறுபாடுகளால் பாதுகாக்கப்பட்ட தேசியத் தேர்தல்களைப் பற்றி அறிக்கையிடும் செய்தியாளர்களின் தொடரணியில் கேனனும் நீட்ரிங்ஹாஸும் இருந்தனர். வாகனங்கள் நிறுத்தப்பட்டதும், காவலர்களில் ஒருவரான நகிபுல்லா என்பவர், தனது துப்பாக்கியை எடுத்து, "அல்லாஹு அக்பர்" என்று கூறிக்கொண்டே, இவர்களின் வாகனத்தை மிக அருகில் இருந்து சுட்டார். தாக்குதலில் இவர் பலத்த காயமடைந்தார். பின் அமர்ந்து சக ஊழியர்களிடம் சரண் அடைந்தார்.

## சான்றுகள்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:பெண் ஊடகவியலாளர்கள்
பகுப்பு:பெண்ணியவாதிகள்
பகுப்பு:கனடிய ஊடகவியலாளர்கள்
பகுப்பு:கனடியப் பெண்கள்
ரோசா ஜெனோனி

**ரோசா ஜெனோனி** ( *Rosa Genoni* ) (1867-1954) ஒரு இத்தாலிய தையல்காரரும், ஆடை வடிவமைப்பாளரும், ஆசிரியரும், பெண்ணியவாதியும் தொழிலாளர்களின் உரிமைகளுக்காக வாதிடுபவரும் ஆவார். இவர் தனது தனக்ரா உடை போன்ற புதுமையான வடிவமைப்புகளுடன், வெற்றிகரமான ஆடை வடிவமைப்பு வாழ்க்கையைப் பெற்றிருந்தார். 1915 ஏப்ரல் 28 - மே 10, நெதர்லாந்தின் டென் ஹாக்கில் நடந்த சர்வதேச மகளிர் மாநாட்டில் இத்தாலியின் பிரதிநிதியாக இருந்தார். இத்தாலியை ஒரு ஆடை அலங்கார வடிவைப்பின் தலைமையகமாக மாற்றுவதற்கான இவரது விருப்பமும் முயற்சிகளும் பாசிசத்தின் கீழ் முறியடிக்கப்பட்டன.

## சுயசரிதை
ஜேன் ஆடம்ஸ் மற்றும் ரோசிகா இசுவிம்மர் உட்பட பல குறிப்பிடத்தக்க பெண்களுடன் சேர்ந்து , 28 ஏப்ரல் - 1 மே 1915, நெதர்லாந்தின் டென் ஹாக்கில்  நடந்த சர்வதேச மகளிர் மாநாட்டில்  கலந்து கொண்டார். மாநாட்டிலிருந்த ஒரே இத்தாலிய பிரதிநிதியான இவர், பல இத்தாலிய வாக்குரிமையாளர் மற்றும் அமைதிவாத அமைப்புகளை பிரதிநிதித்துவப்படுத்தினார்.

## மானுடவியல்
ரோசா ஜெனோனி, ஆஸ்திரிய தத்துவஞானி ருடால்ஃப் இசுடெய்னரின் ஆன்மீக போதனைகளில் ஆர்வமுள்ள ஆர்வமுள்ள மானுடவியல் நிபுணர் ஆவார். அவர் தனது உடன்பிறந்தவர்களில் இளையவரான இத்தாலிய கலைஞரான எர்னஸ்டோ ஜெனோனியை மிலனில் நடந்த மானுடவியல் சங்க கூட்டங்களுக்கு அறிமுகப்படுத்தினார். எர்னஸ்டோ பின்னர் ஆஸ்திரேலியாவிற்கு குடிபெயர்ந்தார், அங்கு இவர் மேற்கு ஆஸ்திரேலியாவில் விவசாயம், மானுடவியல் ஆகியவற்றை தனது சகோதரர்களை அறிமுகப்படுத்தினார். முதல் மானுடவியல் குழுவை இணைத்து, ஆஸ்திரேலியாவின் மெல்போர்னில் முதல் உயிரியக்கவியல் பண்ணையை நிறுவினார். ருடால்ஃப் இசுடெய்னரின் போதனைகளை ஆஸ்திரேலியாவிற்கு பரப்புவதில் ரோசாவுக்கு முக்கியப் பங்கு இருந்தது.

## சான்றுகள்

## மேலும் படிக்க
* 
* 
* 
* 
## வெளி இணைப்புகள்
* Rosa Genoni on Women's International League for Peace & Freedom (WILPF) 
* "Renaissance and Made in Italy: History as an Intangible Asset for the Fashion Business" by Carlo Marco Belfanti on European Business Association (EBHA)
*  Rosa Genoni comes back to the Expo in Milan 109 years later 
* Rosa Genoni designs on Europeana Fashion 

பகுப்பு:1954 இறப்புகள்
பகுப்பு:1867 பிறப்புகள்
பகுப்பு:பெண்ணியவாதிகள்
பகுப்பு:இத்தாலியர்
ரொகையா நாள்

**பேகம் ரொகையா நாள்** (ஆங்கிலம்: *Rokeya Day*; ) வங்காள எழுத்தாளர், கல்வியாளர், சமூக ஆர்வலர் மற்றும் பெண்களின் உரிமைகளுக்காக வாதிடுபவர் பேகம் ரோக்கியா பிறந்த மற்றும் இறந்த நாளான திசம்பர் 9 ஆம் தேதி ஆகும். வங்காளதேசத்தின் பள்ளிகள், கல்லூரிகள் மற்றும் பல்கலைக்கழகங்கள் மற்றும் வங்காள அரசாங்கத்தால் பேகம் ரோக்கியாவின் படைப்புகள் மற்றும் மரபுகளுக்கு அஞ்சலி செலுத்தும் வகையில் இந்த நாள் ஏற்பாடு செய்யப்பட்டு கொண்டாடப்படுகிறது. இன்றைய தினம், வங்காளதேச அரசு தனிப்பட்ட பெண்களின் சிறப்பான சாதனைக்காக பேகம் ரோக்கியா பதக்கத்தினை விருதாக வழங்குகிறது.

## வாழ்க்கை
பேகம் ரொகையா திசம்பர் 9, 1880-ல் ரங்பூரில் உள்ள பைராபந்த் கிராமத்தில் பிறந்தார். இவர் திசம்பர் 9, 1932-ல் கொல்கத்தாவில் இறந்தார். எனவே இவருடைய பிறப்பும் இறப்பும் ஒரே நாள் வருகின்றது. பெண்களின் உரிமைகள், சுதந்திரம், கல்வி, அதிகாரமளித்தல் மற்றும் பொருளாதார விடுதலை ஆகியவற்றிற்காக தனது வாழ்நாள் முழுவதும் போராடினார். துணைக் கண்டத்தில் அப்போதைய மிகவும் பழமைவாத மற்றும் பிரித்தானிய ஆட்சியின் காலனித்துவ சமூகத்தில் மறுமலர்ச்சியை உருவாக்கினார். 

1994ஆம் ஆண்டு முதல் ராங்பூரில் உள்ள மிதாபுகூர் உபாசிலாவின் கீழ் உள்ள பைராபந்த் கிராமத்தில் பேகம் ரொகையாவின் பிறந்த மற்றும் இறப்பு ஆண்டு விழாக்கள் அதிகாரப்பூர்வமாக ரொகையா நாளாக அனுசரிக்கப்படுகிறது.

## மேற்கோள்கள்

பகுப்பு:வங்காள எழுத்தாளர்கள்
பேகம் ரோக்கியா பதக்கம்

**பேகம் ரோக்கியா பதக்கம்** (*Begum Rokeya Padak*) பேகம் ரோக்கியாவின் நினைவால் வழங்கப்படும் பதக்கமாகும். இது வங்காளதேச தேசிய கௌரவமாக உள்ளது. இந்தப் பதக்கம் பெண்களின் தனிப்பட்ட சாதனைகளுக்காக வழங்கப்படுகிறது. வங்கதேச அரசின் பெண்கள் மற்றும் குழந்தைகள் விவகார அமைச்சகம் இந்த விருதை வழங்குகிறது. பெண்களுக்கு அதிகாரம் அளிப்பதிலும் பெண்களின் பிரச்சினைகளை எழுப்புவதிலும் பெண்களின் முன்னணி பங்களிப்பை இந்த விருது அங்கீகரிக்கிறது.

விருது பெறும் ஒவ்வொருவரும் 25 கிராம் எடையுள்ள 18 காரட் தங்கம், கௌரவச் சான்றிதழ் மற்றும் ரொக்கத் தொகையினைப் பெறுகின்றனர். தற்பொழுது ரொக்க பணம் 4,00,000 வங்காளதேச இட்டாக்கா வழங்கப்படுகிறது.

## விருது பெற்றவர்கள்
திசம்பர் 2020 வரை, 61 விருதுகள் வழங்கப்பட்டுள்ளன:

* 1995 – சம்சுன்னகர் மகமூது
* 1996 – சுஃபியா கமல்  மற்றும் நிலிமா இப்ராஹிம் 
* 1997 – நூர்ஜகான் பேகம் 
* 1999 – ஏஞ்சலா கோம்சு  மற்றும் செட்டாரா பேகம் (ரகுமான்) 
* 2001 – ஹெனா தாசு, மலிஹா காதுன் மற்றும் பெக்சாடி மகமுதா நசீர்  
* 2002 – அக்தர் இமாம்  மற்றும் சோரா பேகம் காசி
* 2003 – தையபா மஜூம்தர் மற்றும் மலேகா அஷ்ரப்
* 2004 – பேகம் ஹுஸ்னா பானு கானம் மற்றும் திலாரா சௌத்ரி
* 2005 – ரொகேயா மன்னன்
* 2007 – லதிஃபா அகண்ட் மற்றும் ஹோஸ்னே அரா பேகம்
* 2008 – சுல்தானா சர்வத் ஆரா ஜமான் மற்றும் நசிரீன் பர்வின் அக் (மரணத்திற்குப் பின்)
* 2009 – ரசியா உசைன் மற்றும் மம்தாஜ் ஹொசென்
* 2010 – மெகர் கபீர் மற்றும் ஆயிஷா ஜாபர்
* 2011 – பேகம் மெகருன்னேசா காதுன் மற்றும் அமிதா கானம்
* 2012 – மகபுசா கானம் மற்றும் சையதா ஜெபுன்னேசா ஹக்
* 2013 – அமிதா பானு மற்றும் ஜர்ணா தாரா சௌத்ரி
* 2014 – மும்தாஜ் பேகம் மற்றும் கோலப் பானு
* 2015 – பீபி ரசல்சு மற்றும் தைபுன் நஹர் ரஷித் (மரணத்திற்குப் பின்)
* 2016 – அரோமா தத்தா மற்றும் பேகம் நூர்ஜகான்
* 2017 – மஸேதா ஷவ்கத் அலி, பேபி மௌதுத் (மரணத்திற்குப் பின்), சுரையா ரஹ்மான், சோபா ராணி திரிபுரா மற்றும் மசூதா பரூக் ரத்னா
* 2018 – ஜின்னதுனெஸ்ஸா தாலுக்தார், ஜோக்ரா அனிசு, சீலா ராய், இராமா சௌத்ரி (மரணத்திற்குப் பின்) மற்றும் ரோகேயா பேகம் (மரணத்திற்குப் பின்)
* 2019 – பேகம் செலினா கலேக், சம்சுன் நகர், பாப்ரி பாசு, பேகம் அக்தர் ஜகான் மற்றும் நுருன் நஹர் ஃபைசன்னேசா (மரணத்திற்குப் பின்) 
* 2020 – சரீன் அக்தர், பிரிக் ஜெனரல் நசீமா பேகம், மோஞ்சுலிகா சக்மா, பேகம் முசுதாரி ஷாஃபி, மற்றும் பரிதா அக்தர்
* 2021 – அசீனா ஜகாரியா பேலா, அர்ச்சனா பிசுவாசு, ஷம்சுன்னஹர் ரகுமான் பரன் (மரணத்திற்குப் பின்), ஜினாத் ஹுடா மற்றும் சரியா சுல்தானா 
* 2022 – ரஹிமா காதுன், கம்ருன் நகர் பேகம், பரிதா யாசுமின், அப்ரோசா பர்வீன் மற்றும் நசிமா பேகம்

*
*

## மேற்கோள்கள்

பகுப்பு:வங்காளதேசம்
ஏஞ்சலா கோமசு

**ஏஞ்சலா கோம்சு** (*Angela Gomes*)(பிறப்பு சூலை 16, 1952) என்பவர் வங்காளதேசத்தைச் சேர்ந்த ஒரு சமூக சேவகர் ஆவார். இவர் 1976ஆம் ஆண்டு முதல் தன்னார்வ தொண்டு நிறுவனமான *பன்ச்டே ஷேகாவின்* நிறுவனர் மற்றும் நிர்வாக இயக்குநராக உள்ளார்.https://namati.org/network/organization/banchte-shekha/ இவரின் சமூகத் தலைமைக்காக 1999-ல் ரமோன் மகசேசே விருதை வென்றார்.

## விருதுகள்

* வங்காளதேச தேசிய சமூக நலக் குழுவின் "சிறந்த சமூக சேவகர்" விருது (1988)
* அனன்னயா (1997) எழுதிய "சமூக வளர்ச்சிக்கான சிறந்த பெண் பணியாளர்கள்"
* *இசுகொயர்* குழுவின் "கிர்திமதி நாரி - சிறந்த சமூக சேவகர்" (2008)
* " பேகம் ரோக்கியா பதக்கம் " (1999).
* பன்னாடு கலிங்கா தொழில்நுட்ப நிறுவனம், புவனேஸ்வர், ஒடிசா, இந்தியா (2014) கெளரவ முனைவர் பட்டம் 
* சமூகப் பணிக்கான வாழ்நாள் நட்சத்திர விருது (2016)

## புத்தகம்
இவர் எழுதிய புத்தகங்களில் *"பெரியவர்களுக்கான படைப்புகள் மூலம் கற்றல்"*, *"உரிமைகளுடன் வாழ்வது"*, *"குழந்தைகளின் எளிதான வாழ்க்கை"* மற்றும் *"நான் எப்படி அடைந்தேன்" ஆகியவை* அடங்கும்.

## மேற்கோள்கள்

## வெளி இணைப்புகள்

பகுப்பு:Articles with hCards
பகுப்பு:ரமோன் மக்சேசே விருது பெற்றோர்
பகுப்பு:1952 பிறப்புகள்
பகுப்பு:வாழும் மக்கள்
ஷோபனசுந்தரி முகோபாத்யாய்

**ஷோபனசுந்தரி முகோபாத்யாய்** (ஷோவோனா தேவி தாகூர் 1877 இல் கல்கத்தாவில் பிறந்தார்; மே 26, 1937 இல் ஹவுராவில் இறந்தார்) ஒரு இந்திய எழுத்தாளர், அவரது நாட்டுப்புறக் கதைகளின் தொகுப்புகளுக்கு பெயர் பெற்றவர். இவர் ஹேமேந்திரநாத் தாகூரின் மகளும் எழுத்தாளர் இரவீந்திரநாத் தாகூரின் மருமகளும் ஆவார்.

## ஆரம்பகால வாழ்க்கை

ஹேமேந்திரநாத் தாகூரின் ஐந்தாவது மகள், ஷோவோனா தேவி தாகூர் கல்கத்தாவில் (கொல்கத்தா) மேட்டுக்குடியில் ஆங்கிலம் படித்து, இந்துக் குடும்பத்தில் வளர்க்கப்பட்டார். அவர் ஜெய்ப்பூரில் ஆங்கிலப் பேராசிரியராக இருந்த நாகேந்திரநாத் முகோபாத்யாய் என்பவரை மணந்தார்.
1923 ஆம் ஆண்டில், அவரது மாமா இரவீந்திரநாத் தாகூர் இளம் ஷோவோனாவுக்கு "ஷில்லாங்-எர் சித்தி" ("சில்லாங்கிலிருந்து கடிதம்") கவிதையை எழுதினார்.
1937 ஆம் ஆண்டு தனது அறுபதாவது வயதில் இரத்த அழுத்தம் காரணமாக உயிரிழந்தார்.

## எழுத்து
முகோபாத்யாயாவின் முதல் திட்டமானது அவரது அத்தை சுவர்ணகுமாரி தேவியின் பெங்காலி நாவலான காஹகேவை ஆங்கில மொழிபெயர்ப்பு செய்ததாகும். இதற்குப் பிறகு, உள்ளூர் வாய்மொழி மரபுகள் மற்றும் நாட்டுப்புறக் கதைகளைப் பதிவு செய்வதில் ஷோபனசுந்தரி முகோபாத்யாய் ஆர்வம் காட்டினார்.

தி ஓரியண்ட் பேர்ல்ஸ் (1915) இந்திய நாட்டுப்புறக் கதைகள் இருபத்தெட்டு நாட்டுப்புறக் கதைகளைக் கொண்டது , அவை முகோபாத்யாயாவால் சேகரிக்கப்பட்டன, சில குடும்பப் பணியாளர்களிடமிருந்து சேகரிக்கப்பட்டது. இந்த புத்தகத்திற்கான அவரது முன்னுரை குறிப்பு அவரின் உத்வேகம் மற்றும் செயல்பாட்டினை விவரிக்கிறது.

 எனது மாமா சர் இரவீந்திரநாத் தாகூரின் சிறுகதைத் தொகுப்பினைப் படிக்கும்போது இந்தக் கதைகளை எழுத வேண்டும் என்ற எண்ணம் எனக்கு ஏற்பட்டது; ஆனால் அவரது அறிவுத்தன்மை என்னிடம் இல்லாததால், நான் நாட்டுப்புறக் கதைகளைச் சேகரித்து அவற்றை ஆங்கில உடையில் வைக்கத் தொடங்கினேன்; மேலும் பின்வரும் பக்கங்களில் உள்ள கதைகள் பல கல்வியறிவற்ற  கிராமத்து மக்களால் என்னிடம் கூறப்பட்டது, இன்னும் சில என் பணியில் இருக்கும் ஒரு பார்வையற்றவர், நினைவாற்றல் மற்றும் கதை சொல்லும் திறன் கொண்டவர் கூறியவைகள். 

தி ஓரியண்ட் பேர்ல்ஸ் ஆனது **தி டயல்** மற்றும் **தி ஸ்பெக்டேட்டர்** போன்ற வெளியீடுகளில் மதிப்பாய்வு செய்யப்பட்டது,மேலும் அது வெளியான சிறிது காலத்திலேயே உலகெங்கிலும் உள்ள நூலகங்களில் வெளிவந்தது.  உலகெங்கிலும் உள்ள ஆங்கிலம் பேசும் நாட்டுபுறவியலாளர்களின் கவனத்தினை இந்த வங்காள நாட்டுப்புறக் கதைப் புத்தகம் ஈர்த்தது.இந்தியப் பெண்களின் எழுத்துகளில் சமீபத்திய கல்வித்தொகுப்புகளில் இவரது கதைகள் மறுபிரசுரம் செய்யப்பட்டது.

சில அறிஞர்கள் முகோபாத்யாயாவின் படைப்பு மற்றும் அதன் முறையினை ஆங்கிலேய காலணித்துவ இனவரைவியல் போன்றது என நிலைப்படுத்துகின்றனர். சமூக சீர்திருத்தம் பற்றிய நுட்பமான கருத்துக்கள் மற்றும் காலணியேற்றக்காரர்களின் மொழியில் நாட்டுப்புறக் கதைகளை மொழிபெயர்ப்பதில் உள்ள சிக்கலான சூழல்களைக் கொண்டு இதனை இந்தியாவில் பல இடங்களில் உருவாக்கப்பட்ட விக்டோரியன் சிறுகதை தொகுப்புடன் அதன் ஒற்றுமைகளை விவரிக்கின்றனர்.சிலரின் பார்வை அவர் உள்ளுர் கலாச்சாரத்தின் மேல் கொண்டிருந்த ஆர்வத்தை இந்திய தேசியவாதத்திற்க்கு முன்னோடியாக காட்டுகிறார்.ஒரு அறிஞர் தாகூரின் முன்னுரையானது ஒரு பெண் எழுத்தாளரின் கட்டுண்ட நிலையை காட்டுகிறது என வாதிடுகிறார்.

## பிற்கால பணிகள்
முகோபாத்யாய் 1915 மற்றும் 1920 ஆம் ஆண்டிற்கு இடையில் இலண்டனை தளமாக கொண்ட மேக்மில்லன் என்ற பதிப்பகத்திற்காக இந்திய நாட்டுப்புறவியல், மதம் ,கலாச்சாரம் மற்றும் தொன்மங்கள் குறித்து நான்கு புத்தங்கங்களை வெளியிட்டார்.கதைக்கான மூலங்களின் தகவலையும் சேர்த்தார்,முன்பு அவ்வாறு செய்யவில்லை.

## மேற்கோள்கள்

தாகூர் குடும்பம்
தாகீரா கபீர்

**கீரா கபீர்** (*Tahera Kabir*) என்பவர் வங்காளதேசத்தினைச் சேர்ந்த சமூக செயற்பாட்டாளர் ஆவார். இவர் விடுதலை நாள் விருதினை 1979ஆம் ஆண்டில் சமூக பணிக்காகப் பெற்றார்.

## பணி
சமூகத்தின் ஏழை மற்றும் வீடற்ற மக்களுக்கு உதவுவதற்காக வங்காளதேசத்தின் மாற்றம் மற்றும் சமூக மறுவாழ்வுக்கான சங்கத்தை கபீர் நிறுவினார். இவர் நிறுவிய தன்னார்வ தொண்டு நிறுவனம் டாக்காவின் மிர்பூரில் ஆதரவற்ற குழந்தைகள் மற்றும் வீடற்ற தெருக் குழந்தைகளுக்கான புகலிடத்தினை நடத்துகிறது.

## தனிப்பட்ட வாழ்க்கை மற்றும் இறப்பு
தாகீரா கபீர், ஆலம்கிர் எம். ஏ. கபீரை மணந்தார். இவர் டாக்காவின் நவாப் குடும்பத்தைச் சேர்ந்த குவாஜா சகாபுதீனின் மூத்த மகள் ஆவார்.

தஹேரா கபீர் 10 அக்டோபர் 1980 அன்று இறந்தார் 

## மேற்கோள்கள்

பகுப்பு:1980 இறப்புகள்
பகுப்பு:வங்காளதேச சமூக சேவையாளர்கள்
அப்துல்லா சிடி

**அப்துல்லா சிடி** அல்லது **சிக் டாட் பின் அஞ்சாங் அப்துல்லா**, (*Abdullah CD*, 2 அக்டோபர் 1923 – 13 சனவரி 2024) என்பவர் மலேசியாவில் ஓர் அரசியல்வாதி; மலாயா கம்யூனிஸ்டு கட்சியின் பொதுச்செயலாளராகப் பொறுப்பு வகித்தவர்.

## வாழ்க்கை வரலாறு

அப்துல்லா சிடி, 1923 அக்டோபர் 2-ஆம் தேதி, பேராக், பாரிட் நகர்ப் பகுதியில்  மினாங்கபாவு பெற்றோருக்குப் பிறந்தார். 1880-ஆம் ஆண்டுகளில் ஆங்கிலேயர்களுக்கு எதிரான மகா ராசாலேலா போர்களில் இருந்த ஆர்வங்களால் அவரும் மலாயா விடுதலைக் கொள்கையில் ஈர்க்கப்பட்டார்.

பேராக், பாசீர் சாலாக் எனும் இடத்தில் பிரித்தானிய ஆணையர் ஜேம்சு பர்ச் என்பவர்; மகாராசா லேலா என்பவரால் 1875 நவம்பர் மாதம் 2-ஆம் தேதி கொலை செய்யப்பட்டார். இந்த நிகழ்வு மலாயா மக்களிடையே பெரும் தாக்கத்தை ஏற்படுத்தியது.

### இளம் மலாயர் ஒன்றியம்

இளைஞனாக இருந்த போது, அவர் ’இளம் மலாயர் ஒன்றியம்’ அமைப்பில் சேர்ந்தார். மேலும் சப்பானிய ஆக்கிரமிப்பின் ஆரம்ப கட்டங்களில் பேராக்கில் உள்ள லம்போர் மாவட்டத்தில் இளம் மலாய் ஒன்றியத்தின் செயலாளராக இருந்தார்.

இரண்டாம் உலகப் போருக்கு பிறகு, அக்டோபர் 1945-இல் மலாய் தேசியக் கட்சியை அமைப்பதில் அப்துல்லா சிடி ஈடுபட்டார்.

### அகமது போசுதமாம்

மலாய் தொழிலாளர் இயக்கத்தை ஒழுங்கு அமைப்பதற்கும் அவர் பொறுப்பு ஏற்றார். மேலும்  அகில மலாயா தொழிற்சங்கங்களின் துணைத் தலைவராகவும் தேர்ந்தெடுக்கப்பட்டார்.

1948-ஆம் ஆண்டு ஜூன் மாதம் மலாயாவின் பிரித்தானிய காலனித்துவ அரசு மலாயா அவசரநிலையை பிரகடனப் படுத்தியது. அதற்கு சிறிது காலத்திற்கு முன்பு, அப்துல்லா சிடி, டாக்டர் புர்கானுதீன் எல்மி மற்றும் அகமது போசுதமாம் ஆகியோர் மலாயா சுதந்திரத்திற்கான போராட்டத்தில் எடுக்க வேண்டிய நடவடிக்கைகளை விவாதிக்க ஒரு கூட்டத்தை நடத்தினர்.

## மலாயா அவசரகாலம்

பிரித்தானியர்கள் மலாயா அவசரநிலையை அறிவித்த போது, அப்துல்லா சிடி, மலாயா கம்யூனிஸ்டு கட்சி; அங்காத்தான் மூடா இன்சாப் அமைப்பின் உறுப்பினர்கள் பலரை மலாயா காடுகளில் பிரித்தானிய எதிர்ப்பு கெரில்லா புரட்சியில் ஈடுபடுத்தினார். ஜூலை 1948 இல், வடக்கு பகாங்கில் பிடிபட்டார். ஆனாலும் அவர் தப்பித்தார்.

12 மே 1949-இல், பகாங், தெமர்லோவில் மலாயா பிரித்தானிய கட்சியின் 10-ஆவது படைப் பிரிவைத் தொடக்கினார். மேலும் 1989-ஆம் ஆண்டு வரை அதன் தலைவராக இருந்தார்.

### அரசாங்கத்துடன் அமைதி ஒப்பந்தம்

பற்பல போராட்டங்களுக்குப் பிற்கு, 1989 டிசம்பர் 2-ஆம் தேதி, மலேசிய அரசாங்கத்துடன் அமைதி ஒப்பந்தத்தில் கையெழுத்திட்டார். அதன் பின்னர் மலேசிய அரசாங்கத்திற்கு எதிரான ஆயுதப் போராட்டம் ஒரு முடிவுக்கு வந்தது.

அப்துல்லா சிடி, மலாயாவை ஆட்சி செய்த பிரித்தானியர்களுக்கு எதிராகப் பல ஆயுதப் போர்களில் ஈடுபட்டார். அந்தப் போர்களில் பலத்த காயங்களுக்கும் உள்ளானார்.

### சூரியானி அப்துல்லா

மலாயா பிரித்தானிய கட்சியின் தலைவர்களில் ஒருவராக இருந்த சூரியானி அப்துல்லா எனும் நீ எங் மிங் சிங் (*née Eng Ming Ching*) என்பவரை பிப்ரவரி 1955-இல் மணந்தார். போர் அமைதிக்குப் பின்னர், இருவரும் அவர்கள் தாய்லாந்து, சுக்கிரின் எனும் பகுதியில் வாழ்ந்தனர். 2013-இல் சூரியானி மரணம் அடைந்தார்.

## மேலும் காண்க
* மலாயா அவசரகாலம்
* பாலிங் பேச்சு
* மலாயா தேசிய விடுதலை இராணுவம்
* மலேசியாவில் கம்யூனிச கிளர்ச்சி (1968 - 1989)

## மேற்கோள்கள்

## வெளி இணைப்புகள்

பகுப்பு:மலாயா அவசரகாலம்
பகுப்பு:மலேசியப் பொதுவுடமைவாதிகள்
பகுப்பு:மலேசிய அரசியல்வாதிகள்
பகுப்பு:1923 பிறப்புகள்
பகுப்பு:2024 இறப்புகள்
பஸ்தர் தசரா

**பஸ்தர் தசரா** என்பது சத்தீஸ்கரின் தனித்துவமான கலாச்சார தசரா திருவிழாவாகும். மாநிலத்தின் உள்ளூர் மக்களால் கொண்டாடப்படும் தசரா திருவிழா, தண்டேஸ்வரி தேவியின் உச்ச சக்தியைக் குறிக்கிறது. தசராவின் போது, பஸ்தரில் வசிப்பவர்கள் ஜகதல்பூர் தண்டேஸ்வரி கோவிலில் சிறப்பு வழிபாடுகளை ஏற்பாடு செய்கிறார்கள். இந்தச் சந்தர்ப்பத்தில் தேவி அமர்ந்திருக்கும் ரதம் செய்யப்பட்டு ஊர்வலத்திற்கு தயாராகிறது . 
thumb| ஜக்தல்பூரில் பஸ்தர் தசரா விழா கொண்டாட்டம்

## வரலாறு
மகாராஜா புருஷாத்தம் தியோ முதன்முதலில் தசரா விழாவை 15 ஆம் நூற்றாண்டின் ஆரம்பத்தில் தொடங்கினார் என்று நம்பப்படுகிறது. இந்த புனித திருவிழாவில் பங்கேற்க பஸ்தர் முழுவதுமே தயாராக காத்துக்கொண்டிருக்கும். பஸ்தரின் மரியாதைக்குரிய ராஜ குடும்பத்தினர் இந்த நிகழ்வின் முழு பத்து நாட்களிலும், நடைபெறும் எல்லா வழிபாட்டு அமர்வுகளை ஏற்பாடு செய்கிறார்கள், அதில் தண்டேஸ்வரி தேவியின் பண்டைய ஆயுதங்கள் தெய்வீக சக்திகளாக கருதப்படுகின்றன. பஸ்தர் தசராவின் உள்ளார்ந்த பண்புகளில் ஒன்று, திருவிழா காலம் முழுவதும் ஜமீன்தாரையும் ஊரின் மற்ற முக்கிய பிரமுகர்களையும் சாட்சிகளாக வைத்துக்கொண்டு அரசின் கட்டுப்பாடு முழுவதுமாக திவானுக்கு மாற்றப்படுகிறது. குன்வர் அமாவாசை தசராவின் முதல் நாள். முதல் நாள் இரவு வழக்கமான கட்டுப்பாடு பரிமாற்றம் நடைபெறுகிறது. இந்த விழாவின் ஒரு விசித்திரமான அம்சம் என்னவென்றால், அதிகாரத்தை திவானிடம் ஒப்படைப்பதற்கு முன், ஆன்மீக சக்திகள் இருப்பதாக நம்பப்படும் ஒரு பெண்ணிடம் அனுமதி கேட்கப்படுகிறது. இந்த பெண் மர வாளுடன் காணப்படுகிறார் மற்றும் போர் வீராங்கனை போன்ற தோரணையில் நிற்கிறார். தசராவின் இரண்டாவது நாள் பிரதிபதா என்று அழைக்கப்படுகிறது, அதைத் தொடர்ந்து ஆரத்தி மற்றும் சலாமி. ஒன்பதாம் நாளில், பஸ்தரின் ராஜா, தேரில் அல்லது பல்லக்கில் நகரின் நுழைவாயிலுக்கு வரும் தண்டேஸ்வரி தேவியை வரவேற்கிறார். திருவிழாவின் பத்தாம் நாள் தசரா என்று அழைக்கப்படுகிறது, ராஜா ஒரு தர்பார் ஏற்பாடு செய்கிறார், அங்கு மக்கள் வந்து தங்கள் கோரிக்கைகளை முன்வைக்கிறார்கள். தசராவின் கடைசி நாளில் ஆரத்தி விழாவும் நடைபெறுகிறது. பொதுவாகவே தசரா திருவிழா இந்தியாவின் புகழ்பெற்ற நிகழ்வாகும், ஆனால் பஸ்தரின் தசரா, நாட்டின் பொதுவாக அறியப்பட்ட மற்ற தசரா திருவிழாவிலிருந்து முற்றிலும் வேறுபட்டது. சத்தீஸ்கரின் அனைத்து பழங்குடியினரின் மரியாதைக்குரிய தெய்வமான **தண்டேஸ்வரி தேவியின்** தெய்வீக ஆனந்தத்தையும் அருளையும் வேண்டி பஸ்தர் தசரா கொண்டாடுகிறது. 

## மேற்கோள்கள்

பகுப்பு:பஸ்தர் மாவட்டம்
பகுப்பு:இந்து சமய விழாக்கள்
பகுப்பு:சத்தீஸ்கரின் விழாக்கள்
குசி கபீர்

**குசி கபீர்** (*Khushi Kabir*) என்பவர் வங்காளதேச சமூக சேவகர், பெண்ணியவாதி மற்றும் சுற்றுச்சூழல் ஆர்வலர் ஆவார்.

## ஆரம்ப கால வாழ்க்கை
குசி கபீர் டாக்கா பல்கலைக்கழகத்தின் நுண்கலை பீடத்தில் நுண்கலைகளில் (ஓவியம் மற்றும் வரைதல்) பட்டம் பெற்றார்.

## பணி
1972-ல், வங்காளதேச விடுதலைப் போருக்குப் பிறகு, குசி கபீர் வங்காளதேச அரசு சாரா அமைப்பில் சேர்ந்தார். இவர் வங்காளதேசத்தின் கிராமப்புறங்களில் ஒதுக்கப்பட்ட சமூகங்களுடன் பணிபுரிந்தார். இவர் அரசு சாரா உரிமைகள் அமைப்பான நிஜேரா கோரியில் ஒருங்கிணைப்பாளராகச் சேர்ந்தார். நிஜேரா கோரி வங்காளதேசத்தில் 237787 உறுப்பினர்களைக் கொண்ட மிகப்பெரிய அரசு சாரா அமைப்புகளில் ஒன்றாகும். இவர் பன்னாட்டு சிட்டகாங் மலைப்பாதை ஆணையத்தின் உறுப்பினராக உள்ளார். இவர் கொள்கை உரையாடல் மையத்தின் இயக்குநராகவும் உள்ளார். வங்கதேசத்தில் 2013-ல் நூறு கோடியினர் கிளர்ச்சியினை ஒருங்கிணைத்தார்.

குசி கபீர் வங்காளதேச தரைப்படை முகாம்கள் மற்றும் நிறுவல்களுக்காக நிலம் கையகப்படுத்துவதற்கு எதிராகப் கருத்துக்களைத் தெரிவித்தார். 2015-ல் ஜோன்டா மாவட்டம்-25 இன் 14வது இருபதாண்டு மண்டல மாநாட்டில் வாழ்நாள் சாதனையாளர் விருது இவருக்கு வழங்கப்பட்டது. பிரதம மந்திரி சேக் அசீனாவிற்கு எதிராக தீங்கு விளைவித்ததற்காக இவர் மீது அவதூறு வழக்கு பதிவு செய்யப்பட்டது. ஆனால் சூன் 4, 2016 அன்று புகாரில் விவரக்குறிப்பு இல்லாததால் வழக்கு வங்காளதேச உயர் நீதிமன்றம் இந்த வழக்கினைத் தள்ளுபடி செய்தது. பின்னர் 27 நவம்பர் 2017 அன்று கபீர், வங்காளதேசத்தில் சிறுபான்மையினருக்கு எதிரான மத அடிப்படையிலான வன்முறைக்கு எதிராகப் பேசினார். மேலும் சிறுபான்மையினரைப் பாதுகாக்க அரசாங்கம் இன்னும் அதிகமாகச் செய்ய வேண்டும் என்று அழைப்பு விடுத்தார். கபீர் கையெழுத்திடப்பட்ட சிட்டகாங் மலைப்பாதை அமைதி ஒப்பந்தத்தை நடைமுறைப்படுத்த அழைப்பு விடுத்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:வங்காளதேச சமூக சேவையாளர்கள்
லைலா நூர்

**லைலா நூர்** (*Laila Nur*)(அக்டோபர் 5, 1934 - மே 31, 2019) என்பவர் வங்காளதேசத்தின் மொழி இயக்க ஆர்வலர் மற்றும் கல்வியாளர் ஆவார். இவர் கொமிலா விக்டோரியா அரசு கல்லூரியில் முதல் பெண் பேராசிரியையாக 1957-ல் சேர்ந்தார்.

## ஆரம்ப கால வாழ்க்கை
லைலா நூர் 1934ஆம் ஆண்டு அக்டோபர் 5ஆம் தேதி கொமிலாவில் உள்ள டவுட்கண்டி தானாவில் பிறந்தார். இவரின் தந்தை அபு நாசர், ஒரு மருத்துவ மருத்துவர். இவரின் தாயார் சம்சுன்னகர் மெகைதி. இவர் 1952-ல் தனது உயர்நிலைப் பள்ளிக் கல்வியில் தேர்ச்சி பெற்றார். தாக்கா பல்கலைக்கழகத்தில் 1956ல் ஆங்கில இலக்கியத்தில் இளங்கலைப் பட்டம் பெற்றார்.

## மொழி இயக்கத்தில் பங்கேற்பு
1952-ல் இளம் பெண்ணாக, நூர் வங்காள மொழி இயக்கத்தில் பங்கேற்றார். 1955ஆம் ஆண்டு பிப்ரவரி 20 அன்று, அடுத்த நாள் அணிவகுப்பில் பங்கேற்கத் தயாரானதற்காக சுமார் 20 பெண் மாணவர்களுடன் பாக்கித்தான் காவல்துறையால் கைது செய்யப்பட்டார். நூர் மொழி இயக்கத்தில் பங்கேற்றதற்காக 21 நாட்கள் சிறையில் இருந்தார்.

## தொழில்முறை சாதனைகள்
1957ஆம் ஆண்டில், கொமிலா விக்டோரியா அரசு கல்லூரியில் பேராசிரியராக நியமிக்கப்பட்ட முதல் பெண்மணி நூர் ஆனார். திடாசு சௌத்ரியின் 115 கவிதைகளை நூர் ஆங்கிலத்தில் மொழிபெயர்த்துள்ளார். 2014ஆம் ஆண்டில், மொழி இயக்கம் மற்றும் கல்விக்கான தனது பங்களிப்பிற்காக நூர் பினோய் சொமனோனா விருதைப் பெற்றார்.

## மேற்கோள்கள்

பகுப்பு:Articles with hCards
பகுப்பு:2019 இறப்புகள்
பகுப்பு:1934 பிறப்புகள்
அசீனா முர்சீத்

**அசீனா முர்சீத்** (*Hasina Murshed*) என்பவர் வங்காளதேசத்தின் அரசியல்வாதி, கல்வியாளர் மற்றும் வங்காள சட்டமன்ற உறுப்பினர் ஆவார்.

## வாழ்க்கை
அசீனா முர்சீத், சையத் மன்சூர் முர்சீத் என்பவரை மணந்தார். இந்த இணையருக்கு சையத் தன்வீர் முர்சீத் என்ற மகன் இருந்தார். இவர் இவரது கணவரின் இரண்டாவது மனைவி. சையத் மன்சூர் முர்சீத்தின் முதல் மனைவி தாக்கா நவாப் குடும்பத்தைச் சேர்ந்தவர். சையத் தன்வீர் முர்சீத், தாக்கா நவாப் குடும்பத்தைச் சேர்ந்த யாஸ்மீன் முர்சீத்என்பவரை மணந்தார். அசீனா 1937-ல் பிரித்தானிய இந்தியாவின் வங்காள சட்டமன்றத்திற்குத் தேர்ந்தெடுக்கப்பட்டார். வங்காளத்தின் முதல் பெண் நாடாளுமன்றச் செயலாளர் இவர். இவர் சுயமாகப் படித்தவர். முஸ்லீம் பெண்களுக்கான வங்காளத்தின் முதல் கல்லூரியான லேடி பிரபோர்ன் கல்லூரியின் நிறுவனர்களில் இவரும் ஒருவர். இவர் லேடி பிரபோர்ன் கல்லூரியின் ஆட்சிக் குழுவின் உறுப்பினராகப் பணியாற்றினார். பிரித்தானிய ராஜ்ஜியத்தால் பிரித்தானிய பேரரசின் மிகச் சிறந்த ஆணை இவருக்கு வழங்கப்பட்டது. இவர் கூட்டணிக் கட்சி உறுப்பினராக இருந்தார். வங்காள சட்டப் பேரவையில், பெண் கல்வியின் முக்கியத்துவம் குறித்துப் பேசிய முர்சீத், மகளிர் கல்லூரி மற்றும் விடுதிகள் கட்டப்பட வேண்டும் என்று வலியுறுத்தினார்.

## மேற்கோள்கள்

பகுப்பு:வாழும் மக்கள்
பகுப்பு:வங்காளதேச அரசியல்வாதிகள்
பெருமாட்டி பிரபோர்ன் கல்லூரி

**பெருமாட்டி பிரபோர்ன் கல்லூரி** (*Lady Brabourne College*) என்பது இந்தியாவின் கொல்கத்தாவில் உள்ள பெண்கள் கல்விக்கான ஒரு நிறுவனம் ஆகும். இக்கல்லூரி இளங்கலை மற்றும் பாடங்களில் மாணவிகளைச் சேர்க்கிறது. கொல்கத்தா பல்கலைக்கழக இணைவு பெற்ற கல்லூரியாக இது செயல்படுகிறது. இக்கல்லூரி மேற்கு வங்காள மாநில அரசாங்கத்தால் நிர்வகிக்கப்படும் கல்லூரியாகும்.

## வரலாறு
பெருமாட்டி பிரபோர்ன் கல்லூரி 1939ஆம் ஆண்டு சூலை மாதம் கல்கத்தாவில் (இப்போது கொல்கத்தா ) *பார்க் சர்க்கஸில்* உள்ள வாடகை வீடு ஒன்றில் அன்றைய வங்காளத்தின் பிரதம மந்திரி ஏ. கே. பசுலுல் ஹக்கின் முயற்சியைத் தொடர்ந்து நிறுவப்பட்டது. வங்காளத்தின் ஆளுநராக இருந்த 5வது பரோன் பிரபோர்னின் மனைவியான ஆங்கிலோ-ஐரிஷ் உயர் குடியினரான டோரின், பரோனஸ் பிரபோர்னின் நினைவாக இக்கல்லூரிக்குப் பெயரிடப்பட்டது.

பிரபோர்ன் பிரபு 23 பிப்ரவரி 1939-ல் இறந்தார். அடுத்த ஆளுநரான சர் ஜான் ஹெர்பர்ட் 1939 ஆகத்து 26 அன்று இக்கல்லூரிக்கு அடிக்கல்லை நாட்டினார். இக்கல்லூரியில் 50 சதவீத இடங்கள் முசுலிம் பெண்களுக்கும், மீதமுள்ள இடங்கள் இந்துக்கள், பார்சிகள், சீக்கியர்கள், சைனர்கள் மற்றும் பிற இன சமூகத்தினருக்கும் ஒதுக்கப்பட்டது.

விடுதி வசதி முசுலிம்களுக்கென பிரத்தியேகமாக வழங்கப்பட்டிருந்தது. முசுலீம் மாணவர்கள் குறைந்த அளவில் சேர்ந்ததால், கல்லூரியில் இந்து மாணவர் சேர்க்கை தொடங்கியது. அனைத்திந்திய சிறுபான்மை சங்க கருத்தின்படி முசுலிம் மாணவர்கள் கல்லூரியில் சேருவது கடினமானது. 2017-ல் இக்கல்லூரி, கொல்கத்தா பல்கலைக்கழகத்துடன் இணைந்த முனைவர் பட்டம் பெறுவதற்கான படிப்பினை வழங்குவதற்கான அனுமதியினை வழங்கியது.

## குறிப்பிடத்தக்க முன்னாள் மாணவர்கள் மற்றும் ஆசிரியர்கள்
thumb| 1948-ல் பெருமாட்டி பிரபோர்ன் கல்லூரி மாணவர்கள்

* அருந்ததி பட்டாச்சார்யா
* அருந்ததி கோஸ்
* அசிமா சாட்டர்ஜி
* பெக்சாடி மகமுதா நசீர்
* கௌரி தர்மபால்
* ஹெலினா கான்
* ஜஹானாரா இமாம்
* கோயன மித்ரா
* ரிமி பி. சாட்டர்ஜி
* ரிதுபர்ணா சென்குப்தா
* சையதா சகினா இஸ்லாம்
* இந்திராணி சென்
* ஸ்ரபானி சென்
* சுஸ்மிதா பாசு மஜும்தார்
* நபனீதா தேவ் சென்
* நடாசா தாசுகுப்தா

## மேலும் பார்க்கவும்
* இந்தியாவில் கல்வி

## மேற்கோள்கள்

## வெளி இணைப்புகள்

பகுப்பு:கொல்கத்தாவில் உள்ள கல்வி நிறுவனங்கள்
மடாய் திருவிழா

**மடாய் திருவிழா**  சத்தீஸ்கரின் கலாச்சாரத்தை மிக அற்புதமான முறையில் வெளிப்படுத்தும் திருவிழாக்களில்  ஒன்றாகும். மடாய் திருவிழா இந்த பழங்குடி பிராந்தியத்தின் கண்கவர் பாரம்பரியம் மற்றும் கலாச்சாரத்தை பிரதிபலிக்கிறது.  இத்திருவிழா கோண்ட் பழங்குடியினரால் மிகுந்த உற்சாகத்துடனும் உற்சாகத்துடனும் கொண்டாடப்படுகிறது. பொதுவாக இது டிசம்பர் மாதம் முதல் மார்ச் மாதம் வரை மாநிலத்தின் ஒரு இடத்திலிருந்து மற்றொரு இடத்திற்கு சுற்றுப்பயணம் செய்து கொண்டாடப்படுகிறது. சத்தீஸ்கர் மாநிலத்தில் உள்ள கான்கேர் மாவட்டத்தின் சரமா மற்றும் குர்னா சமூகங்கள், பஸ்தரின் பழங்குடியினர் மற்றும் பானுபிரதாப்பூர், நாராயண்பூர், கோண்டகான், பக்கஞ்சோர் மற்றும் அந்தகிராஹ் மக்கள் மடாய் திருவிழாவை விமரிசையாக கொண்டாடுகின்றனர்.

மாநிலத்தின் உள்ளூர் பழங்குடியினர் மற்றும் பிற சமூகங்கள் திருவிழாவின் போது முதன்மையான தெய்வத்தை (டெஸ்) வணங்குகின்றனர். மடாய் திருவிழாவின் தொடக்கத்தில், சத்தீஸ்கரின் பழங்குடி மக்கள் ஒரு திறந்த வெளி மைதானத்தில் ஊர்வலத்தைத் தொடங்குகிறார்கள், அங்கு ஏராளமான பக்தர்கள் மற்றும் சுற்றுலாப் பயணிகள் சடங்குகளைக் காண கூடிவார்கள். ஊர்வலம் முடிந்ததும், தலைமை பூசாரி, அம்மனை வழிபடத் தொடங்கி அதற்க்கு சடங்குகளை செய்ய ஆரம்பிக்கிறார். பூஜை விழா நடக்கும் போது, பார்வையாளர்கள் அமைதி காத்து, தெய்வத்தின் பாதங்களை வணங்குகிறார்கள். வழிபாடு முடிந்ததும், நாட்டுப்புற நடனம், நாடகம், பாடல்கள் போன்ற பல கலாச்சார நிகழ்வுகள் திறந்தவெளியில் நடக்கத் தொடங்குகின்றன. ஏராளமான கிராமவாசிகள் இந்த நிகழ்வை அனுபவிக்க வருவதால், மடாய் திருவிழா எப்போதும் பரந்த நிலப்பரப்பில் ஏற்பாடு செய்யப்படுகிறது. சத்தீஸ்கரின் பஸ்தர் பகுதி மடாய் திருவிழாவின் தொடக்கத்தைக் குறிக்கிறது. 

டிசம்பரில், **கேஷர்பால் கேஷர்பலின் தேவி**யை போற்றும் வகையில் பஸ்தரில் கொண்டாட்டங்கள் தொடங்குகின்றன. அங்கிருந்து திருவிழா மாநிலத்தின் காங்கேர் மாவட்டத்திற்குச் செல்கிறது,  ஜனவரி மாதத்தில்  **காங்கேர்**, **சரமா** மற்றும் **குர்னா** மக்கள் திருவிழாவைக் கொண்டாடுகிறார்கள். அங்கிருந்து பிப்ரவரி மாதத்தில் **நாராயண்பூர்**, **அந்தகர்** மற்றும் **பானுபிரதாப்பூர்** வரை செல்கிறது. பின்னர் **கேஷ்கல்**, **போபால்பட்டினம்** மற்றும் **கொண்டகோன்** வழியாக மார்ச் மாதத்தில் மடாய்  திருவிழாவின் இறுதி முடிவுக்கு வரும்போது பஸ்தாருக்குத் திரும்பவும் வரவேற்கிறது. மடாய்  திருவிழா ஒரு இடத்திலிருந்து இன்னொரு இடத்திற்கு நகரும் போது, ​​அந்தந்த இடங்களில் வசிக்கும் ஒவ்வொரு பழங்குடியின சமூகமும் இந்த அற்புதமான நிகழ்வின் தனித்துவமான கொண்டாட்டங்களில் பங்கேற்கின்றனர். மாநிலத்தின் பழைய பழக்கவழக்கங்கள் மற்றும் மரபுகளிலிருந்து பெறப்பட்ட மடாய் திருவிழா இன்று குறிப்பாக சத்தீஸ்கர் மற்றும் பொதுவாக இந்தியாவில் ஒரு பிரபலமான மத நிகழ்வாக மாறியுள்ளது.

## மேற்கோள்கள்

பகுப்பு:காங்கேர் மாவட்டம்
பகுப்பு:சத்தீஸ்கரின் விழாக்கள்
பகுப்பு:இந்து சமய விழாக்கள்
ஊர்ஸ் திருவிழா - அஜ்மீர்

**ஊர்ஸ் திருவிழா** என்பது இந்தியாவின் ராஜஸ்தானில் உள்ள அஜ்மீரில் நடைபெறும் வருடாந்திர திருவிழா ஆகும், இது சூஃபி துறவி மொய்னுதீன் சிஷ்டி (இந்தியாவில் சிஷ்டியா சூஃபி ஒழுங்கை நிறுவியவர்) அவர்களின் நினைவு தினமாகும். இது ஆறு நாட்கள் நடைபெறும் மேலும் இரவு முழுவதும் திக்ர் (ஜிக்ர்) கவ்வாலி பாடலைக் கொண்டுள்ளது. இந்த விழாவானது ஒவ்வொரு ஆண்டும்  இஸ்லாமிய சந்திர நாட்காட்டியின் ஏழாவது மாதத்தில் கொண்டாடப்படுகிறது. இப்புனித இடத்திற்கு  இந்தியா முழுவதிலும் இருந்தும் வெளிநாடுகளில் இருந்தும் ஆயிரக்கணக்கான பக்தர்கள் வந்து செல்கின்றனர்.

## திருவிழா
அரபு வார்த்தையான உர்ஸ் என்பது ஒரு திருமணத்தை குறிக்கிறது, மேலும் இந்த திருவிழா குவாஜா மொய்னுதின் சிஷ்டி கடவுளுடன் இணைந்ததை குறிக்கிறது.

அரபு வார்த்தையான **ஊர்ஸ்** என்பது திருமணத்தை குறிக்கிறது, மேலும் இந்த திருவிழா காஜா மொய்னுதின் சிஷ்டி கடவுளுடன் இணைந்ததை குறிக்கும் வகையில் நடைபெறுகிறது. ஏழைகளின் பாதுகாவலராக அடையாளப்படுத்தப்பட்ட இவர் ஆறு நாட்கள் ஒரு அறைக்குச் சென்று தன்னை தனிமைப்படுத்தப்பட்ட பின்பு   மூலம் மரணத்தை உள்ளடக்கியதாகக் கூறப்படுகிறது. இவரின் உடல்  இந்த தர்காவில் அடக்கம் செய்யப்பட்டுள்ளன. இதை நினைவு கூறும் விதமாகவே ஆறு நாட்கள் இந்த விழா நடைபெறுகிறது.

பக்தர்களால் இந்த புனிதமான திருவிழா முழு ஆர்வத்துடன் ஆறு நாட்களும் கொண்டாடப்படுகிறது, இது ஆறாவது நாளான ரஜப், *சாத்தி ஷரீப்* அன்று முடிவடைகிறது. இந்த விழாவைக் கொண்டாடுவதற்காக அஜ்மீர் நகரம் முழுவதும் அழகாக அலங்கரிக்கப்பட்டுள்ளது. ஊர்ஸ் விழாவின் ஆறாம் நாள் மிகவும் சிறப்பானதாகவும், மங்களகரமானதாகவும் கருதப்படுகிறது. அன்று சிஷ்டி வரிசையுடன் தொடர்புடைய மரபுவழி மரம், மொய்னுதீன் சிஷ்டியின் கடமைப்பட்ட *காதிம்களால்* வாசிக்கப்படுகிறது, பின்னர் *ஃபரியாத்* (பிரார்த்தனைகள்) உள்ளது.

*கு'ல்* (*சாத்தி ஷரீப்*பின் முடிவு) க்கு சிறிது முன்பதாக, சன்னதியின் பிரதான நுழைவாயிலில் கவ்வால்களால் *படாவா* (ஒரு பாராட்டு கவிதை) பாடப்படுகிறது.

படாவா என்பது கைதட்டலுடன் கூடிய பாராயணம் இதை படிக்கும் போது எந்த இசைக்கருவியும் இசைக்கப்பட தேவையில்லை. இது சையத் பெஹ்லோல் சிஷ்டி என்பவரால் இயற்றப்பட்டது, சையத்ஜாத்கான் காதிம் குவாஜா சாஹிப் என்று அழைக்கப்படும் அஜ்மீர் ஷெரீப்பின் இன்றைய சிஷ்டி சூஃபிகளின் மூதாதையர் ஆவார். அதன் ஓதலுக்குப் பிறகு, குல்லின் விழா முடிவடைகிறது, மேலும் ஃபாத்திஹா ஓதப்படுகிறது. விழாவின் முடிவு மாலை 1:30 மணிக்கு பீரங்கியை சுடுவதன் மூலம் குறிக்கப்படுகிறது

## மேற்கோள்கள்

பகுப்பு:இசுலாமியப் பண்டிகைகள்
பகுப்பு:இசுலாமியப் பண்பாடு
பகுப்பு:ராசத்தானி விழாக்கள்
கௌர பூர்ணிமா

thumb| கௌர பூர்ணிமா சைதன்ய மஹாபிரபுவின் நினைவாக கொண்டாடப்படுகிறது.
**கௌர பூர்ணிமா** என்பது கௌடிய வைஷ்ணவத்தை நிறுவிய ஸ்ரீ சைதன்ய மஹாபிரபுவின் (1486-1534) தோற்றத்தைக் கொண்டாடும் ஒரு வைணவ திருவிழா ஆகும். இது இந்து மாதமான பால்குனாவில் பூர்ணிமாவில் (பௌர்ணமி நாளில்) நிகழ்கிறது, பொதுவாக மார்ச் அல்லது ஏப்ரல் மாதங்களில் விழும்.  

கௌரா பூர்ணிமா என்றால் "பொன் முழு நிலவு", சைதன்யாவைக் குறிக்கும். அவரைப் பின்பற்றுபவர்கள் இந்த பண்டிகையை உண்ணாவிரதம் இருந்தும் மற்றும் கூட்டமாக  கீர்த்தனைகளைப் பாடியும் கொண்டாடுகின்றனர், பின்னர் சந்திர உதயத்தில் ஒரு விருந்து அனைவருக்கும் உண்டு.  

## வரலாறு
ஸ்ரீ சைதன்ய மஹாபிரபு , 1486 கி.பி. (1407 ஷகப்தா) பால்குணத்தில் (பிப்-மார்ச்) பால்குனி பூர்ணிமா அன்று ஸ்ரீ ஜகந்நாத் மிஸ்ரா மற்றும் ஸ்ரீமதி சசிதேவியின் மகனாக ஸ்ரீதாம் மாயாபூரில் தோன்றினார். அவரது வீட்டின் முற்றத்தில் இருந்த  ஒரு நிம்பா (வேம்பு) மரத்தின் கீழ் பிறந்ததால் அவரது பெற்றோர் அவருக்கு **நிமாய்** என்று பெயரிட்டனர். இந்த விழா கௌடிய வைஷ்ணவர்களின் புத்தாண்டு தொடக்கத்தையும் குறிக்கிறது. 

## கொண்டாட்டங்கள்
இவ்விழாவின் கொண்டாட்டங்கள் ஸ்ரீ ஸ்ரீ நிதாய் கௌரங்காவின் (சைதன்ய மஹாபிரபு மற்றும் பகவான் நித்யானந்தா) ஆகியோரின் பல்லக்கு  உற்சவத்துடன் தொடங்குகின்றன. நீண்ட கீர்த்தனைகளுக்கு மத்தியில் மலர்களால் அலங்கரிக்கப்பட்ட பல்லக்கில் உற்சவ தெய்வங்கள் ஊர்வலமாக எடுத்துச் செல்லப்படுகின்றன. ஊர்வலத்திற்குப் பிறகு, நிதாய் கௌரங்காவின் தெய்வங்கள் பல்வேறு பொருட்களால் அபிஷேகத்தைப் பெறுகின்றன. அவர்களின் திருவருள் முதலில் பஞ்சாமிர்தத்தாலும் பின்னர் பஞ்சகவ்யத்தாலும் நீராடப்பட்டு அதன்பின் பல்வேறு பழச்சாறுகள் கூடியிருப்பவர்களுக்கு வழங்கப்படுகிறது. பக்தர்கள் பிரம்மா-சம்ஹிதையில் இருந்து இறைவனை மகிமைப்படுத்தும் கீர்த்தனைகளை பாடுகிறார்கள். 

பக்தர்கள் காலை முதல் சந்திரன் உதிக்கும் வரை விரதம் இருந்து **அனுகல்ப விருந்து** (தானியமில்லாத பொருட்கள்) எடுத்து தங்கள் விரதத்தை கைவிடுகிறார்கள். மறு நாள், இறைவன் மற்றும் பக்தர்களுக்கு **ஜகன்னாத் மிஸ்ரா விருந்து** என்று அழைக்கப்படும் ஒரு சிறப்பு விருந்து வழங்கப்படுகிறது , இது ஸ்ரீ சைதன்ய மஹாபிரபுவின் தந்தை தனது மகனின் பிறப்பைக் கொண்டாட ஒரு பெரிய விருந்துக்கு ஏற்பாடு செய்தார் என்பதால் அவரின் பெயராலே  அழைக்கப்படுகிறது. 
வலது|thumb|200x200px| குழந்தைகளுடன் கீர்த்தனை
நபத்வீப் -மண்டல பரிக்கிரமாவின் ஒரு பகுதியாக இந்த விழா கௌடிய வைஷ்ணவர்களால் கொண்டாடப்படுகிறது. 

## மேலும் பார்க்கவும்

* சைதன்ய மஹாபிரபு
* இஸ்கான்
* கௌடிய வைஷ்ணவம்
* நபத்வீப்
* மேற்கு வங்காளத்தின் திருவிழாக்கள்

## மேற்கோள்கள்

பகுப்பு:ஏப்ரல் சிறப்பு நாட்கள்
பகுப்பு:மார்ச் சிறப்பு நாட்கள்
பகுப்பு:இந்து சமய விழாக்கள்
இந்திராணி சென்

**இந்திராணி சென்** (*Indrani Sen*) எனும் பெங்காலி பாடகி நஸ்ருல் கீத்தி மற்றும் ரவீந்திர சங்கீத்துக்குப் பெயர் பெற்றவர் ஆவார்.

## ஆரம்ப கால வாழ்க்கை
இந்திராணி சென் பாடகி சுமித்ரா சென்னின் மகள் ஆவார். இவரது தங்கை ஸ்ரபானி சென் ஆவார். இவரது ஆரம்பக்கால பாடலானது இவரது தாயின் வழிகாட்டுதலின் கீழ் பாடப்பட்டது. பின்னர் இவர் கொல்கத்தா பல்கலைக்கழகத்தில் பெங்கால் இசைக் கல்லூரியில் பயின்றார். பின்னர் தெபப்ரதா பிஸ்வாஸால் மரபு சார்ந்த மற்றும் புரபி தத்தா நஸ்ருல் கீத்தியில் பயிற்சி பெற்றார்.

கொல்கத்தாவில் உள்ள உள்ள கல்கத்தா மகளிர் கல்லூரியில் பொருளாதாரத் துறையின் தலைவராகவும் உள்ளார்.

இந்திராணியின் தாயார் சுமித்ரா சென் 3 சனவரி 2023 அன்று தனது 89வது வயதில் காலமானார் 

## விருதுகளும் சாதனைகளும்
இந்திராணி பெங்காலி திரைப்பட பத்திரிகையாளர்கள் சங்கம் – சிறந்த பெண் பின்னணி விருதினை - 1993-ல் *ஸ்வேத் பதரேர் தலா*  மற்றும் மீண்டும் 1995-ல் *சந்தியா தாரா* திரைப்படத்திற்காகப் பெற்றார்.

இந்திராணி இந்தித் திரைப்படங்கள், பெங்காலி திரைப்படங்கள் மற்றும் தொலைக்காட்சி தொடர்களுக்கான பின்னணிப் பாடகி, மேலும் மேற்கு வங்க அரசின் பங்கா பூசன் உட்படப் பல விருதுகளைப் பெற்றவர். 2012ஆம் ஆண்டு இந்திரா காந்தி கலாச்சார மையத்தில் நோபல் பரிசு பெற்ற இந்தியர் இரவீந்திரநாத் தாகூரின் 150வது ஆண்டு நிறைவைக் குறிக்கும் இந்தியா மற்றும் வங்காளதேசம் கூட்டுக் கொண்டாட்டங்களில் சென் இசைநிகழ்ச்சியினை நடத்தினார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:வங்காள எழுத்தாளர்கள்
வங்காளத் திரைப்பட பத்திரிகையாளர்கள் சங்கத்தின் சிறந்த பெண் பின்னணி விருது

**வங்காளத் திரைப்பட பத்திரிகையாளர்கள் சங்கத்தின் சிறந்த பெண் பின்னணி விருது** (*Bengal Film Journalists' Association – Best Female Playback Award*) என்பது வங்காளத் திரைப்பட பத்திரிகையாளர்கள் சங்கத்தினால்  ஆண்டுதோறும் சிறந்த பெண் பின்னணிப் பாடகிக்கு வழங்கப்படும் விருது ஆகும். இந்த விருது முதன்முதலில் 1965-ல் வழங்கப்பட்டது. இதன் முதல் விருதினை சந்தியா முகர்ஜி, *சந்தியாதீபர் சிகாவுக்காக* பெற்றார். ஆர்த்தி முகர்ஜி 4 முறை விருது பெற்று அதிக முறை விருது பெற்ற கலைஞர் ஆவார். அருந்ததி ஹோல்ம் சவுத்ரி, பிரதிமா முகர்ஜி ஆகியோர் தலா 3 முறை விருது பெற்றுள்ளனர். இந்த விருதை இரண்டு முறை வென்ற மற்ற பாடகர்கள் - சந்தியா முகர்ஜி, லதா மங்கேஷ்கர், இந்திராணி சென் மற்றும் சிரேயா கோசல் ஆவர். லதா மங்கேஷ்கர், ஆஷா போஸ்லே, ஜெயிதா பாண்டே மற்றும் கவிதா கிருஷ்ணமூர்த்தி ஆகியோர் இந்த விருதை வென்ற வங்காளதேசம் சாராத பாடகர்கள் இந்தியாவின் பிற மாநில பாடகிகள் ஆவார். வங்காளதேசத்தைச் சேர்ந்த சபீனா யாஸ்மின் இந்த சாதனையை நிகழ்த்திய இந்தியரல்லாப் பாடகி ஆவார்.

விருது பெற்றவர்கள் மற்றும் படங்களின் பட்டியல் இங்கே.

## மேலும் பார்க்கவும்

* இந்திய சினிமா

## வெளி இணைப்புகள்

* https://web.archive.org/web/20080229010408/http://www.bfjaawards.com/

பகுப்பு:திரைப்பட விருதுகள்
பகுப்பு:வங்காளதேசத் திரைப்படத் துறையினர்
ஜெர்மி ஜுக்கர்

**ஜெர்மி ஸ்காட் ஜூக்கர்** (; பிறப்பு: மார்ச் 3, 1996) ஒரு அமெரிக்க பாடகர் மற்றும் பாடலாசிரியர், அவருடைய "கோமேத்ரு", "யூ வேர் குட் டு மீ" மற்றும் "ஆல் தி கிட்ஸ் ஆர் டிப்ரஸ்" ஆகிய பாடல்களுக்கு மிகவும் பிரபலமானவர். அவர் முதன்முதலில் 2015 இல் இசையை வெளியிடத் தொடங்கியதிலிருந்து, ஜூக்கர் பல EP களையும் இரண்டு முழு நீள ஆல்பங்களையும் வெளியிட்டார், *லவ் இஸ் நாட் டையிங்* (2020) *மற்றும் க்ரஷர்* (2021).

## சுயசரிதை
முதலில் நியூ செர்சி, ஜுக்கர் தனது பெற்றோர் மற்றும் இரண்டு மூத்த சகோதரர்களுடன் ஒரு இசைக் குடும்பத்தில் வளர்ந்தார். ராமபோ உயர்நிலைப் பள்ளியில் மாணவராக இருந்தபோது, அவர் தனது படுக்கையறையில் இசையமைக்கத் தொடங்கினார், பின்னர் "ஃபோர்ஷாடோஸ்" என்ற இசைக்குழுவில் சேர்ந்தார். அவர் எழுதிய முதல் பாடல், உண்மையில் அவரது சகோதரனின் உயரங்களைப் பற்றிய பயத்தைப் பற்றியது. உயர்நிலைப் பள்ளியில் பட்டம் பெற்ற பிறகு, அவர் கொலராடோ கல்லூரி பயின்றார், அங்கு அவர் 2018 இல் மூலக்கூறு உயிரியலில் பட்டம் பெற்றார். சொந்தமாக இசையைத் தயாரிப்பதற்கு முன், அவரது முதல் வேலை ஸ்னோபோர்டு பயிற்றுவிப்பாளராக இருந்தது.

## டிஸ்கோகிராபி
* *Beach Island* (2015)
* *Breathe* (2015)
* *Motions* (2017)
* *Idle* (2017)
* *Stripped.* (2018)
* *Glisten* (2018)
* *Summer* (2018)
* *Brent* (உடன் செல்சியா கட்லர்) (2019)
* *Brent II* (உடன் செல்சியா கட்லர்) (2021)

## குறிப்புகள்

## புற இணைப்புகள்
*jeremyzuckermusic.com
*

பகுப்பு:வாழும் மக்கள்
பகுப்பு:1996 பிறப்புகள்
பகுப்பு:அமெரிக்க பாடகர்கள்
பகுப்பு:அமெரிக்க பாப் பாடகர்கள்